Rettens kendelse (Anden Afdeling) af 8. maj 2019 –

Carvalho m.fl. mod Parlamentet og Rådet

(Sag T-330/18)

»Annullations- og erstatningssøgsmål – miljø – udledning af drivhusgasser – klima- og energipakke for 2030 – direktiv (EU) 2018/410 – forordning (EU) 2018/842 – forordning (EU) 2018/841 – ikke individuelt berørt – afvisning«

1. Retslig procedure – Rettens forpligtelse til at indlede den mundtlige forhandling, inden den tager stilling til en formalitetsindsigelse – foreligger ikke (Rettens procesreglement, art. 130, stk. 7) (jf. præmis 21)

2. Annullationssøgsmål – fysiske eller juridiske personer – begrebet regelfastsættende retsakt som omhandlet i artikel 263, stk. 4, TEUF – enhver almengyldig retsakt med undtagelse af lovgivningsmæssige retsakter (Art. 192, stk. 1, TEUF og art. 263, stk. 4, TEUF) (jf. præmis 38)

3. Institutionernes retsakter – retlig karakter – lovgivningsmæssige retsakter og ikke-lovgivningsmæssige retsakter – sondringskriterier – procedure for vedtagelse af retsakten (jf. præmis 39-41)

4. Annullationssøgsmål – fysiske eller juridiske personer – retsakter, som berører dem umiddelbart og individuelt – individuelt berørt – kriterier – lovgivningspakken om klima og energi 2030 – søgsmål anlagt af privatpersoner under påberåbelse af en tilsidesættelse af grundlæggende rettigheder – ikke individuelt berørt – afvisning (Art. 263, stk. 4, TEUF; Europa Parlamentets og Rådets forordning 2018/841, art. 4 og art. 9, stk. 2, og forordning 2018/842, bilag 1; Europa Parlamentets og Rådets direktiv 2018/410, art. 4, stk. 2) (jf. præmis 45-50)

5. Grundrettigheder – ret til en effektiv domstolsbeskyttelse – prøvelse af lovligheden af Unionens retsakter – regler – beskyttelse af denne ret fra Unionens retsinstanser eller de nationale domstole, afhængig af den anfægtede retsakts retlige karakter – mulighed for at anvende et annullationssøgsmål eller en præjudiciel forelæggelse vedrørende gyldighedsspørgsmål (Art. 263 TEUF, 267 TEUF og 277 TEUF; Den Europæiske Unions charter om grundlæggende rettigheder, art. 47) (jf. præmis 52 og 53)

6. Erstatningssøgsmål – selvstændigt i forhold til annullationssøgsmål – grænser – procedurefordrejning (Art. 263 TEUF og 268 TEUF samt art. 340, stk. 2, TEUF) (jf. præmis 65-69)

7. Retslig procedure – intervention – afvisning af hovedsagen – kendelse om afvisning afsagt, inden der er truffet afgørelse vedrørende begæringen om intervention – fornødent at træffe afgørelse om denne påstand (Rettens procesreglement, art. 130, stk. 1, art. 142, stk. 2, og art. 144, stk. 3) (jf. præmis 72 og 73)

Angående

Dels et søgsmål støttet på artikel 263 TEUF med påstand om delvis annullation af Europa-Parlamentets og Rådets direktiv (EU) 2018/410 af 14. marts 2018 om ændring af direktiv 2003/87/EF for at styrke omkostningseffektive emissionsreduktioner og lavemissionsinvesteringer og afgørelse (EU) 2015/1814 (EUT 2018, L 76, s. 3), navnlig af direktivets artikel 1, af Europa-Parlamentets og Rådets forordning (EU) 2018/842 af 30. maj 2018 om bindende årlige reduktioner af drivhusgasemissioner for medlemsstaterne fra 2021 til 2030 som bidrag til klimaindsatsen med henblik på opfyldelse af forpligtelserne i Parisaftalen og om ændring af forordning (EU) nr. 525/2013 (EUT 2018, L 156, s. 26), navnlig af forordningens artikel 4, stk. 2, og af bilag I hertil, og af Europa-Parlamentets og Rådets forordning (EU) 2018/841 af 30. maj 2018 om medtagelse af drivhusgasemissioner og ‑optag fra arealanvendelse, ændret arealanvendelse og skovbrug i klima- og energirammen for 2030 og om ændring af forordning (EU) nr. 525/2013 og afgørelse nr. 529/2013/EU (EUT 2018, L 156, s. 1), navnlig af forordningens artikel 4, dels et søgsmål støttet på artikel 268 TEUF og 340 TEUF med påstand om at opnå erstatning i form af et pålæg om betaling af det tab, som sagsøgerne angiveligt har lidt.

Konklusion

1) Sagen afvises.

2) Det er ufornødent at træffe afgørelse om de interventionsbegæringer, der er indgivet af Climate Action Network Europe, WeMove Europe SCE mbH, Arbeitsgemeinschaft Bäuerliche Landwirtschaft og Europa-Kommissionen.

3) Armando Carvalho og de andre sagsøgere, hvis navne er opført i bilaget, bærer deres egne omkostninger og betaler de af Europa-Parlamentet og Rådet for Den Europæiske Union afholdte omkostninger.